CELEX: 32022D0573
Language: mt
Date: 2022-04-07 00:00:00
Title: Deċiżjoni tal-Kunsill (PESK) 2022/573 tas-7 ta’ April 2022 li temenda d-Deċiżjoni (PESK) 2019/538 b’appoġġ għall-attivitajiet tal-Organizzazzjoni għall-Projbizzjoni ta’ Armi Kimiċi (OPCW) fil-qafas tal-implimentazzjoni tal-Istrateġija tal-UE kontra l-Proliferazzjoni ta’ Armi ta’ Qerda Massiva

8.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 109/66
               
            
         DEĊIŻJONI TAL-KUNSILL (PESK) 2022/573
         tas-7 ta’ April 2022
         li temenda d-Deċiżjoni (PESK) 2019/538 b’appoġġ għall-attivitajiet tal-Organizzazzjoni għall-Projbizzjoni ta’ Armi Kimiċi (OPCW) fil-qafas tal-implimentazzjoni tal-Istrateġija tal-UE kontra l-Proliferazzjoni ta’ Armi ta’ Qerda Massiva
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fl-1 ta’ April 2019, il-Kunsill adotta d-Deċiżjoni (PESK) 2019/538 (1) b’appoġġ għall-attivitajiet tal-Organizzazzjoni għall-Projbizzjoni ta’ Armi Kimiċi (OPCW) fil-qafas tal-implimentazzjoni tal-Istrateġija tal-UE kontra l-Proliferazzjoni ta’ Armi ta’ Qerda Massiva.
                  
               
                     (2)
                  
                  
                     Fid-9 ta’ Frar 2022, l-OPCW, li hija responsabbli għall-implimentazzjoni teknika tal-proġetti msemmija fl-Artikolu 1 tad-Deċiżjoni (PESK) 2019/538, talbet estensjoni ta’ tnax-il xahar sat-30 ta’ April 2023 tal-perijodu ta’ implimentazzjoni ta’ dik id-Deċiżjoni. L-estensjoni mitluba ser tippermetti lill-OPCW ittaffi l-impatt tal-pandemija tal-COVID-19 fuq l-implimentazzjoni ta’ attivitajiet speċifiċi tal-proġett.
                  
               
                     (3)
                  
                  
                     It-tkomplija tal-implimentazzjoni tal-proġetti msemmija fl-Artikolu 1 tad-Deċiżjoni (PESK) 2019/538 ma għandha ebda implikazzjoni fir-rigward tar-riżorsi finanzjarji sat-30 ta’ April 2023.
                  
               
                     (4)
                  
                  
                     Għaldaqstant, jenħtieġ li d-Deċiżjoni (PESK) 2019/538 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Fl-Artikolu 5 tad-Deċiżjoni (PESK) 2019/538, il-paragrafu 2 huwa sostitwit b’dan li ġej:
            
               
                  “2.   Din id-Deċiżjoni għandha tiskadi fit-30 ta’ April 2023.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, is-7 ta’ April 2022.
            
               
                  Għall-Kunsill
               
               
                  Il-President
               
               J. DENORMANDIE
            
         
         
            (1)  Id-Deċiżjoni tal-Kunsill (PESK) 2019/538 tal-1 ta’ April 2019 b’appoġġ għall-attivitajiet tal-Organizzazzjoni għall-Projbizzjoni ta’ Armi Kimiċi (OPCW) fil-qafas tal-implimentazzjoni tal-Istrateġija tal-UE kontra l-Proliferazzjoni ta’ Armi ta’ Qerda (ĠU L 93, 2.4.2019, p. 3).